GALERIE FOTO Măcar asta e sigură! De ce nu poate să joace Simona Halep contra Soranei Cîrstea, în primul meci la Miami
Duminică, 17 martie, Simona Halep își va afla prima adversară, la revenirea în circuit.
Turneele WTA 1000 din cadrul circuitului de elită al tenisului feminin se deosebesc de competițiile de mare șlem prin faptul că primele 32 de jucătoare sunt scutite de joc, în runda inaugurală.
În competiția de calibrul menționat de la Miami, Simona Halep nu o va putea întâlni pe Sorana Cîrstea, în primul meci la revenirea în tenisul mondial, deoarece compatrioata sa va fi calificată automat în turul secund, grație statutului de cap de serie.
Simona Halep, sigură că nu va juca împotriva Soranei Cîrstea ori Jelenei Ostapenko, în primul meci, la revenirea în WTA
-
Intrată în competiție printr-un wildcard, Simona Halep își va începe drumul la Miami în primul tur.
Actualmente număr 22 mondial și coborâtă două poziții în ierarhia WTA LIVE, Sorana Cîrstea este sigură că va rămâne în top 32 WTA la începutul săptămânii viitoare, deoarece doar patru jucătoare din prima sută mondială o mai pot devansa, dacă vor obține rezultate notabile în turneul de la Indian Wells.
Simona Halep și Sorana Cîrstea s-au duelat ultima oară în optimile turneului WTA 1000 de la Indian Wells, din 2022, când Halep s-a impus în două seturi, scor 6-1, 6-4.
Sorana Cîrstea, semifinalistă la Miami, în 2023
Conform clasamentului actual, Simona Halep ar urma să le evite în turul întâi al întrecerii din Florida inclusiv pe renumitele Iga Swiatek, Aryna Sabalenka, Cori Gauff, Petra Kvitova sau Jelena Ostapenko.
În 2023, Sorana Cîrstea s-a calificat în semifinalele turneului WTA 1000 de la Miami, rundă în care a pierdut în fața cehoaicei Kvitova.
Urmăriți SPORT.RO și pe Google News